Dālarnas lēne
Dālarnas lēne (zviedru: Dalarnas län) ir Zviedrijas lēne valsts centrālajā daļā, Svēlandes vēsturiskajā zemē. Robežojas ar Jemtlandes, Jēvleborjas, Vestmanlandes, Erebrū un Vermlandes lēnēm. Rietumos lēne robežojas ar Norvēģiju. Lēnes centrs ir Fāluna. Lēnes nosaukums galvenokārt tiek lietots administratīvos nolūkos. Lēne ir sadalīta vēl vairākos rajonos (zviedru: kommuner).